
చెన్నై, ఫిబ్రవరి 14 (ఆంధ్రజ్యోతి): తమిళనాడు దివంగత సీఎం జయలలిత నివసించిన పోయెస్ గార్డెన్లోని ‘వేద నిలయం’ త్వరలోనే స్మారకమందిరం కానుందా? జరుగుతున్న పరిణామాలు, విశ్లేషకుల అభిప్రాయాలను బట్టి అవుననే అనిపిస్తోంది. జయ నెచ్చెలి శశికళ, శశి సోదరుడి భార్య ఇళవరసి ఇన్నాళ్లుగా ఇదే నివాసంలో ఉన్నారు. అయితే అక్రమాస్తుల కేసులో తాజాగా శశికళ, ఇళవరసిలను సుప్రీం కోర్టు దోషులుగా తేల్చి, శిక్షలు ఖరారు చేసింది. దీంతో వారు బెంగళూరు జైలుకు వెళ్లడం ఖాయమైపోవడంతో వేదనిలయ ం ఖాళీ కానుంది. శశికళ భర్త నటరాజన ఈ భవనంలోనే నివసిస్తుండగా, జయ మేనల్లుడు దీపక్ అప్పుడప్పుడూ వచ్చి వెళ్తున్నారు. కానీ వారికి ఆ ఇంటిపై ఎలాంటి అధికారం లేదని, పనిమనుషులు కూడా వారిని లెక్క చేయరని సమాచారం. దీంతో అది ఇప్పుడు యజమాని లేని ఇల్లుగా కళతప్పింది. ఇక వేద నిలయాన్ని స్మారకమందిరం చేయాలన్న డిమాండ్తో ఆపద్ధర్మ సీఎం పన్నీర్సెల్వం వారం రోజులుగా సంతకాల ఉద్యమాన్ని చేపట్టారు. దీనికి అన్నాడీఎంకే వర్గాలు, ప్రజల నుంచి భారీ మద్దతు లభిస్తోంది. ‘‘మా అమ్మ(జయలలిత) నివసించిన వేదనిలయం మాకు మందిరంతో సమానం. ఆ భవనంలో ఇతరులు నివసించేందుకు వీల్లేదు’’ అంటూ అరంతంగి నుంచి వచ్చిన పార్టీ ప్రతినిధి గణేశ్ పేర్కొన్నారు. మరోవైపు వేదనిలయాన్ని ఇళవరసి పేరుతో జయ వీలునామా రాసినట్లుగా వార్తలొచ్చాయి. మొత్తంగా తాజా పరిణామాల నేపథ్యంలో ఈ భవనాన్ని స్మారకమందిరం చేయడం ప్రభుత్వానికి సులభం కానుందనే అభిప్రాయాలు వ్యక్తమవుతున్నాయి. కాగా అక్రమాస్తుల కేసులో జయ, శశికళ, ఇళవరసి, సుధాకరన్కు సంబంధించి 250కి పైగా ఆస్తులను కోర్టు ఇప్పటికే అటాచ్ చేసింది. సుప్రీం తీర్పు వెలువడటంతో అధికారులు వీటిని స్వాధీనం చేసుకునే అవకాశాలున్నాయి.

chennai, fibravari 14 (aandhrajyoti): tamilanadu divangata cm jayalalita nivasinchina poyes gardenloni ‘vedha nilayam’ twaralone smarakamandiram kanunda? jarugutunna parinaamaalu, vislaeshakula abhipraayaalanu batti avunane anipistondi. jaya neccheli sasikala, sashi sodarudi bharya ilavarasi innaallugaa ide nivaasamlo unnaaru. ayithe akramaastula kesulo taajaagaa sasikala, ilavarasilanu supreem kortu doshulugaa telchi, shikshalu khararu chesindi. deentho vaaru bengaluru jailuku velladam khayamaipovadamto vedanilaya m khaalii kaanundi. sasikala bharta natarajana ee bhavanamlone nivasistundagaa, jaya menalludu deepak appudappuduu vachi veltunnaaru. cony vaariki aa intipai elanti adhikaaram ledani, panimanushulu kuudaa vaarini lekka cheyarani samacharam. deentho adhi ippudu yajamani laeni illugaa kalatappindi. ika vedha nilayaanni smarakamandiram cheyalanna demandtho aapaddharma cm pannirselvam vaaram rojulugaa santakaala udyamaanni chepattaru. deeniki annadienke vargaalu, prajala nunchi bhari maddatu labhistondi. ‘‘maa amma(jayalalita) nivasinchina vedanilayam maaku mandiramtho samanam. aa bhavanamlo itarulu nivasinchenduku veelledu’’ antuu arantangi nunchi vachina party pratinidhi ganesh perkonnaru. marovaipu vedanilayaanni ilavarasi paerutho jaya veelunama rasinatluga vaartalochaayi. mottamgaa taja parinaamaala nepathyamlo ee bhavanaanni smarakamandiram cheyadam prabhutvaaniki sulabham kaanundane abhipraayaalu vyaktamavutunnaayi. kaga akramaastula kesulo jaya, sasikala, ilavarasi, sudhaakaranku sambandhinchi 250ki paiga aastulanu kortu ippatike atach chesindi. supreem teerpu veluvadatamtho adhikaarulu veetini swaadheenam chesukune avakaasaalunnaayi.